VS001408
Datum: 1994-12-29T01:00:00.000+01:00
datum_sodbe_i_stopnje: 2003-01-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: srednje hudi primeri
odskodnina: 2150000 SIT
opombe: II Ips 667/2004. Revizija tožene stranke zoper odločbo glede odškodnino za premoženjsko škodo in glede stroškov je bila zavržena, v ostalem delu je bila revizija tožene stranke zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Zdravnica.

## Škodni dogodek

Poškodovala se je pri hoji po pločniku, ko je stopila v nepokrit in nezavarovan odtočni jašek.

## Poškodba

Poškodba kuboidne kosti levega stopala.

## Telesne bolečine

1000000 SIT 3 dni hude, 2 tedna srednje hude, 3 tedne lahke. Po tem času le še v primerih hoje navkreber in navzdol, spremembah vremena, dolgotrajne hoje.

#### Ambulantno zdravljenje

4-krat pregledana pri zdravniku specialistu; 3-krat pri svojem zdravniku, 4 tedne mavec; 2 meseca hoja z berglami; v bolniškem staležu je bila 2 meseca.

#### Rehabilitacija

Fizioterapije 15-krat.

#### Nevšečnosti med zdravljenjem

Ni mogla opravljati zahtevnejše osebne higiene, saj ni smela močiti mavca; mavec jo je motil pri spanju; 6-krat RTG slikanja.

## Strah

350000 SIT Hud primarni strah zaradi vkleščenega stopala nekaj minut, in nato med prevozom v bolnišnico in pregledom, kar je trajalo nekaj ur. Sekundarni strah srednje intenzitete zaradi izida zdravljenja 1 mesec.

## Zmanjšanje življenjske aktivnosti

800000 SIT V anatomskem smislu se posledice kažejo kot zarasel pok kuboidne kosti, vendar brez deformacije kosti. Anatomske posledice se kažejo v degenerativnih spremembah in okvari hrustanca v predelu sklepa med petnico in kuboidno kostjo. Posledica, ki iz tega izhaja, je zavrtost gibljivosti stopala lažje stopnje. Zaradi trajnih posledic so zmanjšane poškodovankine splošne življenjske in delovne sposobnosti. Zmanjšano je sposobna za dolgotrajno hojo po neravnem terenu, tek hojo navkreber in navzdol, poskoke, hojo po lestvah, stopnicah ter za športne, rekreativne in družabne aktivnosti, nekoliko zmanjšano je sposobna tudi za dela, ki zahtevajo počepe ali se izvajajo čepe.

---

ZOR člen 200, 203